Bitka kod Jene
<s>Bitka kod Jene (i Aueršteta) odigrala se 14. oktobra 1806. zapadno od reke Sal u današnjoj Nemačkoj između vojske Napoleona i Fridriha Vilhelma III od Pruske.</s><s>Napoleon je ostvario veliku pobedu nad pruskom vojskom i time je eliminisao Prusku iz antifrancuskih koalicija sve do 1813.</s>

<s>Snage dve vojske 
Dve armije su bile podeljene u različite delove.</s><s>Napoleonov glavni deo vojske je bio u Jeni sastojao se od 4. korpusa, 5. korpusa, 6. korpusa, 7. korpusa i Miraove konjica, što je sve zajedno bilo 96.000 vojnika.</s><s>Severno u blizini Aueršteta imao je Bernadotov 1. korpus od 20.000 vojnika i Davuov 3. korpus od 27.000 vojnika.</s><s>Pruski kralj je imao 38.000 vojnika u Jeni pod komandom kneza Hoenloha i 55.000 u Auerštetu pod komandom vojvode od Brunsvika i 15.000 pod komandom generala Ruhela.</s>

<s>Pregled 
Bitka je započela kad su se delovi Napoleonove glavne vojske sukobili sa Hoenlohovim snagama blizu Jene.</s><s>Iako je u početku imao samo 48.000 vojnika Napoleon je iskoristio pažljivo planiran i fleksibilan raspored vojske, koji je omogućavao da brzo stvori nadmoćnost na jednom delu bitke, koja bi slamala neprijatelja.</s><s>Prusi su bili spori da shvate i spori u reakciji.</s><s>Pre nego što je pojačanje od 15.000 Ruhelovih vojnika moglo da stigne, već je Hoenlohova vojska bila poražena.</s><s>Bila je to oštra bitka, a Napoleon je bio uveren da je to bio sukob sa glavninom pruske vojske.</s><s>Severno u Auerštetu Davu i Bernadot su dobili naređenje da doću da pomognu Napoleonu.</s><s>Davu je poslušao, a maršal Bernadot nije zbog nekih nepoznatih razloga.</s><s>Pruska vojska od 55.000 vojnika je blokirala Davuov put prema jugu.</s><s>Tu su bili pruski kralj, vojvoda od Brunsvika i feldmaršal Melendorf.</s><s>Iako je Davuov 3. korpus imao duplo manje vojnika (27.000) odolevao je višestrukim napadima brojnijeg protivnika, pa je krenuo u kontranapad i naterao Pruse u beg.</s>

<s>Bitka kod Jene</s>

<s>Bitka kod Jene započela je slučajnim večernjim susretom francuske vojske maršala Lana i pruske vojske jačine 30.000 vojnika od generala Fridriha Hoenlohea.</s><s>Maršal Žan Lan je odmah zatražio pojačanja, a kampovao je kraj neprijateljskih pozicija, Tokom noći su dolazile nove jedinice sve dok Francuzi nisu imali najmanje 50.000 vojnika i još vojske na putu.</s>

<s>Početni francuski korak je bio da potaknu Pruse na bitku na otvorenom terenu, gde bi brojčana nadmoć dolazila do izražaja.</s><s>Hoenloh je zatražio da mu dođe 15.000 vojnika pod komandom generala Rihelove.</s><s>Nadao se da će se održati dok mu ovi ne stignu.</s><s>Maršal Mišel Nej je bio nestrpljiv i bez dogovora sa ostalima napao je Pruse.</s><s>Gotovo je upropastio sve ono što je spremala francuska strana.</s><s>Nijedna strana nije mogla da poveruje kakvu je glupost maršal Mišel Nej napravio jer je svoju vojsku doveo u opasnost da ga pregazi pruska konjica.</s><s>Srećom su Lan i francuska konjica intervenisali i spasili maršala Neja.</s>

<s>Napoleon je u 13:00 naredio opšti napad i za dva sata iscrpljeni Prusi su pobegli sa bojnog polja spasavajući se sablji konjanika generala Mira.</s><s>Napoleon je u Jeni izgubio 5.000 vojnika, a Prusi 25.000.</s>

<s>Bitka kod Aueršteta 
Gidenova vojska pokrenula se prema Nauburgu pre 6:30.</s><s>Do 7:00 pruska konjica i artiljerija je zaustavila napredovanje Francuza kraj Popela.</s><s>Bila je velika magla, koja se upravo dizala dok su se približavali naselju.</s><s>Kada je maršal Luj Davu postao svestamn pruske vojske naredio je Gidenovoj vojsci da se rasporede u Hasenhauzenu.</s><s>Pruski komandant na bojnom polju bio je Šmetau i imao je naređenje da napreduje putem, koji je Davu trebalo da blokira na prelazu Kozen.</s><s>Dok se se njegove snage raspoređivale za napad na Hasenhauzen general fon Bliher je stigao sa konjicom i rasporedio se na levo.</s><s>Zajedno su napali Gidenovu vojsku i potisnuli je u Hasenhauzen.</s>

<s>Vartensleben je zajedno sa Vojvodom od Brunsvika stigao u 8:30.</s><s>Vojvoda od Brunsvika je postavio pešadiju na levo krilo, a konjicu na desno.</s><s>Ostatak francuske konjice stigao je u 9:00 i raspoređen je na Gidenovovo levo krilo.</s><s>Frijant i artiljerija su stigli u 9:30 i pokretali su se u kvadratima na desnoj Gidenovoj strani.</s><s>Napredak francuskih kvadrata potisnuo je fon Bliherovu konjicu.</s><s>Pošto nije imao na raspolaganju nijednu drugu mogućnost ipak je naredio konjici da napadne.</s><s>U isto vreme dve Vartenslebenova puka napali su Hasenhauzen.</s><s>Sva tri pruska konjička puka su uništena u tom napadu, a pešadija je morala da se povlači.</s><s>Kratko pre 10:00 vojvoda od Brunsvika je naredio opšti napad na Hasenhauzen.</s><s>Vojvoda od Brunsvika je već pre 10:00 bio smrtno ranjen.</s><s>Šmetau je takođe bio teško ranjen.</s><s>Sa gubitkom dva komandanta, pruska komanda se raspala, a armiji je zapretila opasnost rasula.</s>

<s>Oko 10:30 stigla je fon Bliherova pešadija i pešadija od princa od Oranža.</s><s>Kralj je odlučio da podeli snage od Oranža na dva dela i da pola rasporedi na svako krilo.</s><s>Na francuskoj strani je stigla Moranova divizija da osigura Gidenovo levo krilo.</s><s>Davu je u 11:00 naredio kontranapad.</s><s>Razbio je Šmetauov centar do podne i prisilio ih na povlačenje do potoka Lisbah.</s><s>Bliherova konjica je bila razbijema, pa je Vartensleben pokušavao da preraspodeli svoju vojsku.</s><s>Prusi su shvatili da su izgubili bitku, pa je kralj naredio povlačenje.</s>

<s>Posledice 
Napoleon u početku nije verovao da je Davuov jedan korpus pobedio glavninu pruske armije bez ikakve pomoći.</s><s>Davu je postao vojvoda od Auerštata.</s><s>Žan Batist Bernadot umalo nije smenjen jer nije učestvovao ni u jednoj od dve bitke.</s><s>Na pruskoj strani vojvoda od Brunsvika je bio smrtno ranjen kod Auerštata.</s><s>Sledećih nekoliko dana preostale pruska snage nisu mogle da pruže nikakav ozbiljniji otpor nemilosrdnoj poteri maršala Žoašena Mira.</s><s>Savu je 25. oktobra odveo svoj iscrpljeni korpus u Berlin.</s><s>Hoenloeova vojska se predala 28. oktobra, a Bliherova 7. novembra.</s><s>Ostao je izolovani pruski otpor, ali Napoleon se morao okrenuti Rusiji kao glavnom neprijatelju.</s><s>Pruska je izbačena iz rata protiv Napoleona.</s>

<s>Uticaji 
Bitka je pokazala da su potrebne reforme i pruskoj državi i vojsci.</s><s>Značajni pruski reformatori kao Gerhard fon Šarnhorst, Avgust fon Gnajzenau i Karl fon Klauzevic učestvovali su u toj bici.</s><s>Njihove reforme su kasnije uspele da preobraze Prusku u modernu državu.</s><s>Pruska je kasnije postala vodeća sila kontinenta.</s><s>Hegel je u doba bitke bio profesor na univerzitetu u Jeni i završavao je delo „Fenomenologija duha“.</s>

<s>Spoljašnje veze</s>

<s>Napoleonic Guide
 Napoleonic Miniatures Wargame Society of Toronto
 Prussian Army during the Napoleonic Wars</s>

<s>1806
Jena
Jena
Jena</s>

